Kellukkeen ilmiöblogi: Ja jälleen jaksosuunnitelmaa...
12.11. tapoihimme kuuluvan fiilis-kierroksen jälkeen jatkoimme taas jaksosuunnitelman parissa. Yhteisen keskustelun tuloksena huomasimme, että suunnitelmastamme puuttuu vielä kolme tärkeää osaa: johdanto, kasvatuspsykologian oppimisnäkemyksiä avaava kappale ja oppilaiden arviointikriteerit.
Jakauduimme siis kolmeen pienryhmään. Kaikilla ryhmillä keskustelu oli antoisaa ja vilkasta, mutta aivan valmista ei parituntisen aikana ehtinyt syntyä. Päänvaivaa tuottivat etenkin arviointikriteerit. Kelluke on pohtinut asiaa monesti ennekin ja aina ajatus lasten arvioinnista tuntuu yhtä haastavalta. Varsinkin, kun opetuskokonaisuuttamme on mahdollista hyödyntää hyvin eri tavoin ja siinä käytetään paljon draamaa sekä muita toiminnallisia työtapoja. Sovimme kuitenkin, että liitämme jaksosuunnitelmaamme joitakin suuntaa-antavia arviointiehdotuksia suunnitelmaa käyttävien opettajien avuksi.
Kellonaika huomioon ottaen aika hienoa työtä, hyvä Kelluke! :)
Lähettänyt Kp Kelluke klo 10.38